REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravnu

07 Broj: 06-2/550-21

28. decembar 2021. godine

B e o g r a d

Z A P I S N I K

30. SEDNICE ODBORA ZA PRAVOSUĐE, DRŽAVNU UPRAVU

I LOKALNU SAMOUPRAVU, ODRŽANE 23. DECEMBRA 2021. GODINE

Sednica je počela u 09,30 časova.

Sednicom je predsedavao Vladimir Đukanović, predsednik Odbora.

Sednici su prisustvovali članovi Odbora: Velibor Milojčić, doc. dr Mihailo Jokić, Dejan Kesar, Đorđe Dabić, Dragan M. Marković, Daniel Đivanović, Vladimir Zagrađanin i Sanja Jefić Branković.

Sednici su prisustvovali i: Marijan Rističević, zamenik člana Đorđa Komlenskog, Milan Urošević,zamenik člana Nebojše Pavlovića, Vesna Krišanov, zamenik člana Biljane Pantić Pilje, Nenad Krstić, zamenik člana Jelene Žarić Kovačević i Nina Pavićević, zamenik člana Tome File.

Sednici nisu prisustvovali članovi Odbora: Sanja Lakić i dr Aleksandar Martinović, niti njihovi zamenici.

Sednici su prisustvovali i: Vladimir Vinš,viši savetnik u Ministarstvu pravde i Žak Pavlović, izborni član Visokog saveta sudstva iz reda sudija.

Pre utvrđivanja dnevnog reda predsedavajući je obavestio prisutne da nije bilo primedbi u pisanoj formi na zapisnike sa 24, 25. i 26. sednice Odbora, pa je stavio na glasanje, a članovi i zamenici članova Odbora su **jednoglasno** usvojili Zapisnik 24. sednice održane 01. novembra 2021. godine, Zapisnik 25. sednice održane 09. novembra 2021. godine i Zapisnik 26. sednice održane 23. novembra 2021. godine.

Predsednik Odbora je predložio da se na osnovu člana 82. i člana 92. stav 2. Poslovnika Narodne skupštine dnevni red Tridesete sednice Odbora dopuni tačkom 3. „Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 02-2280/21 od 09.12.2021. godine)“, iz razloga što je za utorak, 28. decembar sazvana Šesnaesta sednica Drugog redovnog zasedanja Narodne skupštine u 2021. godini na kojoj će ovaj predlog biti druga tačka predloženog dnevnog reda.

Članovi i zamenici članova Odbora su **jednoglasno** usvojili predlog za dopunu dnevnog reda.

Predsednik Odbora je stavio na glasanje, a članovi i zamenici članova Odbora su **jednoglasno** utvrdili sledeći

D n e v n i r e d:

1. Razmatranje Predloga odluke o izboru na funkciju javnih tužilaca, koji je podnela Vlada (broj 119-2233/21 od 07. 12. 2021. godine);
2. Utvrđivanje Predloga odluke o prestanku funkcije javnim tužiocima;
3. Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 02-2280/21 od 09.12.2021. godine).

**PRVA TAČKA-** Razmatranje Predloga odluke o izboru na funkciju javnih tužilaca, koji je podnela Vlada (broj 119-2233/21 od 07. 12. 2021. godine).

**Vladimir Vinš** je u uvodnom izlaganju rekao da su Predlogom odluke o izboru na funkciju javnih tužilaca predloženi kandidati za izbor tužioca za organizovani kriminal, dva javna tužioca u Apelacionom tužilaštvu, 11 javnih tužilaca u Višem javnom tužilaštvu i 23 javna tužioca u osnovnim javnim tužilaštvima i nakon toga je predstavio predložene kandidate.

Upoznao je prisutne sa procedurom izbora kandidata, te da se javni tužioci biraju na period od šest godina na predlog Vlade Republike Srbije od strane Narodne skupštine.

Predsednik Odbora je otvorio raspravu u vezi sa ovom tačkom dnervnog reda u kojoj su učestvovali Vladimir Đukanović, Marijan Rističević i doc. dr Mihailo Jokić.

**Vladimir Đukanović** je naglasio da je imao nekoliko poziva od strane kandidata koji nisu predloženi, te je s obzirom da se sednica snima na ovaj način javno apelovao da ga više niko ne zove radi intervencije u vezi sa izborom kandidata, kako za funkciju javnih tužioca tako i za funkciju sudija koji se prvi put biraju na sudijsku funkciju.

**Marijan Rističević** je postavio pitanje zbog čega ni jedan tužilac nije pokrenuo postupak protiv učesnika blokada puteva na Gazeli, s obzirom da su po njegovom mišljenju, građani koji su učestvovali u blokadi učinili nekoliko krivičnih dela koja su propisana Krivičnim zakonikom.

Naglasio je da bi političkim organizacijama koje se finansiraju iz inostranstva trebalo zabraniti da učestvuju na izborima u Srbiji.

**Doc. dr Mihailo Jokić** je izrazio nezadovoljstvo zbog rada tužilaca i sudija. Rekao je da smatra da prilikom izbora na svaku funkciju treba da se uključi i provera znanja kandidata u pisanoj formi, kao i navođenje ukupnog broja rešenih predmeta koji je svaki kandidat obradio, jer je to najbolji način da se prilikom izbora eliminiše politički uticaj.

Kako se niko više nije javio za reč predsednik Odbora je zaključio raspravu i predložio da Odbor konstatuje da je Predlog odluke o izboru na funkciju javnih tužilaca Vlada podnela kao ovlašćeni predlagač, u skladu sa članom 74. stav 2. Zakona o javnom tužilaštvu, te da predloži Narodnoj skupštini da prihvati Predlog odluke o izboru na funkciju javnih tužilaca za: Tužioca za organizovani kriminal;javnog tužioca u apelacionim javnim tužilaštvima u Beogradu i Kragujevcu;javnog tužioca u višim javnim tužilaštvima u Beogradu,Valjevu,Smederevu,Somboru, Subotici, Šapcu,Kruševcu,Kraljevu,Novom Pazaru,Nišu iVišem javnom tužilaštvu u Vranju;javnog tužioca u Prvom osnovnom javnom tužilaštvu u Beogradu,javnog tužioca u Drugom osnovnom javnom tužilaštvu u Beogradu,javnog tužioca u osnovnim javnim tužilaštvima u Obrenovcu, Novom Sadu, Bačkoj Palanci,Zrenjaninu,Bečeju,Sremskoj Mitrovici,Subotici,Senti,Kragujevcu,Paraćnnu, Kruševcu, Raški, Gornjem Milanovcu, Užicu, Požegi, Požarevcu, Velikom Gradištu, Vladičinom Hanu, Leskovcu, Kraljevu i Osnovnom javnom tužilaštvu u Rumi.

Članovi i zamenici članova Odbora su **jednoglasno** prihvatili navedeni predlog.

Predsednik Odbora je predložio da za izvestioca Odbora na sednici Narodne skupštine bude određen Đorđe Dabić, član Odbora.

Članovi i zamenici članova Odbora su **većinom glasova** prihvatili navedeni predlog.

**DRUGA TAČKA –** Utvrđivanje Predloga odluke o prestanku funkcije javnim tužiocima.

Predsednik Odbora je obavestio prisutne da je Državno veće tužilaca dostavilo Odboru Odluku kojom je utvrđeno da su ispunjeni uslovi da prestane funkcija javnog tužioca u 10 viših javnih tužilaštava i 9 osnovnih javnih tužilaštava u Republici Srbiji, s obzirom da im 31. decembra 2021. godine ističe mandat od šest godina na koji su izabrani Odlukom Narodne skupštine, a da ih Vlada nije predložila za ponovni izbor na tu funkciju.

Predsednik Odbora je otvorio raspravu u vezi sa ovom tačkom dnevnog reda, pa kako se niko nije javio za reč, zaključio je raspravu i stavio na glasanje predlog da Odbor utvrdi Predlog odluke o prestanku funkcije javnog tužioca: Nataši Krivokapić, javnom tužiocu u Višem javnom tužilaštvu u Beogradu; Zoranu Đuranu, javnom tužiocu u Višem javnom tužilaštvu u Zrenjaninu; Đorđu Mahovcu, javnom tužiocu u Višem javnom tužilaštvu u Sremskoj Mitrovici; Zoranu Obradoviću, javnom tužiocu u Višem javnom tužilaštvu u Šapcu; Dejanu Veljkoviću, javnom tužiocu u Višem javnom tužilaštvu u Kragujevcu; Radoslavu Vučkoviću, javnom tužiocu u Višem javnom tužilaštvu u Jagodini; Ivanu Zariću, javnom tužiocu u Višem javiom tužilaštvu u Čačku; Ljiljani Zlatanović Janković, javnom tužiocu u Višem javnom tužilaštvu u Leskovcu; Kseniji Branković, javnom tužiocu u Višem javnom tužilaštvu u Negotinu; Mikici Milenkoviću, javnom tužiocu u Višem javnom tužilaštvu u Prokuplju; Borisu Pavloviću, javnom tužiocu u Trećem osnovnom javnom tužilaštvu u Beogradu; Miloradu Gajiću, javnom tužiocu u Osnovnom javnom tužilaštvu u Lazarevcu; Mileni Miljanić, javnom tužiocu u Osnovnom javnom tužilaštvu u Ubu; Dragani Popović, javnom tužiocu u Osnovnom javnom tužilaštvu u Smederevu; Dejanu Rakoniću, javnom tužiocu u Osnovnom javnom tužilaštvu u Novom Sadu; Svetlani Vlajkov, javnom tužiocu u Osnovnom javnom tužilašgvu u Kikindi; Zoranu Ivanoviću, javnom tužiocu u Osnovnom javnom tužilaštvu u Aranđelovcu; Aleksandru Cvetkoviću, javnom tužiocu u Osnovnom javnom tužilaštvu u Jagodini i Jeleni Ćurčić, javnom tužiocu u Osnovnom javnom tužilaštvu u Požegi, u skladu sa članom 87. stav 2. Zakona o javnom tužilaštvu, sa danom 31. decembrom 2021. godine i dostavi ga Narodnoj skupštini na usvajanje.

Članovi i zamenici članova Odbora su **jednoglasno** prihvatili navedeni predlog.

Predsednik Odbora je predložio da za izvestioca Odbora na sednici Narodne skupštine bude određen Đorđe Dabić, član Odbora.

Članovi i zamenici članova Odbora su **jednoglasno** prihvatili navedeni predlog.

**TREĆA TAČKA** - Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 02-2280/21 od 09.12.2021. godine).

**Žak Pavlović** je u uvodnom izlaganju upoznao prisutne sa kandidatima koji su predloženi za izbor za sudije koji se prvi put biraju na sudijsku funkciju.

Konstatovao je da u Srbiji postoji kriza u pogledu kvaliteta kadrova i saglasio se sa izlaganjem poslanika Jokića, u pogledu merila za izbor sudija i tužilaca, koja bi trebalo da budu restriktivnija.

Predsednik Odbora je otvorio raspravu u vezi sa ovom tačkom dnervnog reda u kojoj je učestvovao doc. dr Mihailo Jokić i Žak Pavlović.

**Doc. dr Mihailo Jokić** je postavio pitanje predstavniku Visokog saveta sudstva da li se pisani tekst svaki put prilikom testiranja kandidata inovira, na koje je Pavlović odgovorio potvrdno.

Kako se niko više nije javio za reč, predsednik Odbora je zaključio raspravu i predložio da Odbor konstatuje da je Visoki savet sudastva podneo Predlog odluke o izboru sudija koji se prvi put biraju na sudijsku funkciju kao ovlašćeni predlagač, u skladu sa članom 51. Zakona o sudijama, te da predloži Narodnoj skupštini da prihvati Predlog odluke o izboru sudija koje se prvi put biraju na sudijsku funkciju u Osnovie sudove u Gornjem Milanovcu, Majdanpeku, Užicu i privredne sudove u Zrenjaninu, Čačku i Kraljevu.

Članovi i zamenici članova Odbora su **jednoglasno** prihvatili navedeni predlog.

Predsednik Odbora je predložio da za izvestioca Odbora na sednici Narodne skupštine bude određen Đorđe Dabić, član Odbora.

Članovi i zamenici članova Odbora su **jednoglasno** prihvatili navedeni predlog.

Sednica je završena u 10,00 časova.

SEKRETAR PREDSEDNIK

Sanja Pecelj Vladimir Đukanović